Ashley Fox

**Sir Ashley Fox** (an haife shine a ranar 15 ga watan Nuwamban shekarar 1969). ɗan siyasa ne na Jam'iyyar Conservative daga Biritaniya. Ya kasance memba ne na Majalisar Turai (MEP) na Kudu West England & Gibraltar. Ya kasance shugaban masu ra'ayin mazan jiya a majalisar Turai daga shekara ta 2014 zuwa 2019. Yana shugabantar hukumar sa ido mai zaman kanta kan yarjejeniyoyin haƙƙin ɗan ƙasa.

## Rayuwa da tarihi
Yayi karatu a The King's School, Worcester, Fox ya yi karatun shari'a a Bristol Polytechnic kafin ya yi aiki na tsawon shekara guda a matsayin mataimakiyar Turanci a Faransa. Ya kuma ɗauki wasan karshe na lauyoyinsa a Chester College of Law. Bayan kammala labaransa, ya cancanci zama lauya a shekarar 1994.

Kafin a zaɓe shi a matsayin MEP, Fox ya yi aiki na shekaru 15 a matsayin lauya a Bristol, wanda ya ƙware a shari'ar da ta shafi inshora. Ya kuma kasance abokin kasuwancin Badhams Thompson nekuma abokin kasuwancin Morgan Cole.

Daga shekarar 1998 zuwa 2000 Fox ya kasance shugaban Bristol West Conservative Association. Ya tsaya a matsayin dan takara karkashin jam'iyyar Conservative a yankin Bath a babban zaɓe a shekarar 2001. A shekara ta 2002 an zabe shi a matsayin kansilan Westbury-on-Trym a majalisar birnin Bristol, mukamin da ya rike tsawon shekaru 8.

An y nada shi matsayin Knight Bachelor a karramawar murabus na Theresa May a kan 10 Satumban shekarar 2019. 

Fox yana rayuwa a Bristol tare da matarsa da 'ya'yansa biyu. 

## A Majalisar Tarayyar Turai
An fara zaɓen Fox a matsayin dan Majalisar Tarayyar Turai a shekara ta 2009 kuma an sake zabe shi a shekara ta 2014 kafin ya rasa matsayinsa a cikin shekarar 2019.

Fox ya yi aiki a matsayin Babban Jami’in Kungiyar Masu Ra’ayin rikau da Sauyi ta Turai (ECR) 2010-2014 kafin a zabe shi Jagoran Wakilan Conservative na Burtaniya daga watan Nuwamban shekarar 2014 – mukamin da ya rike har zuwa karshen wa’adinsa.

A wa'adinsa na farko ne (2009-14) Fox ya yi aiki a kan Harkokin Tattalin Arziki & Kuɗi, Kasuwar Cikin Gida da Kwamitocin Al'amuran Tsarin Mulki. A cikin wa'adinsa na biyu (2014-19) ya yi aiki a kan Masana'antu, Bincike & Makamashi, Harkokin Tattalin Arziki da Kuɗi, da kwamitocin Al'amuran tsare-tsaren Mulki.

Shi ne jagoran kamfen na Burtaniya a Kamfe na ‘One Seat Campaign’. Wannan wani yunƙuri ne na Jam'iyyar don kawar da tsadar al'adar Majalisar Turai ta ƙaura daga Brussels zuwa Strasbourg kowane wata. A wani bangare na wannan kamfen ya hada hannu da rubuta rahoton Fox-Hafner wanda ya samu goyon baya da yawa kuma ya canza matsayin majalisar ya amince da samun kujera daya a Brussels. Wannan zai buƙaci canji ga Yarjejeniyar Turai a lokacin da za su sake dubawa.

A tsakanin shekarar 2011/2012 Fox ya kasance mai ba da rahoto kan Gudanar da Kamfanoni a Cibiyoyin Kuɗi. 

A shekarar 2016 ya kasance mai ba da rahoto na inuwa don Lakabi Ingantaccen Makamashi. 

A shekara ta 2018 Fox shine mai ba da rahoto kan Rahoton Crowdfunding. 

Rahotonsa na ƙarshe a watab Janairun shekarar 2019 ya kasance kan buƙatu don Cikakken Tsarin Masana'antu na Turai akan Haƙiƙanin Fasaha da Robotics. 

A lokacin zamansa a majalisar Fox ya yi yakin neman zabe kan batutuwa da dama kuma ya taimaka wajen tafiyar da dokokin majalisar.

* Ya goyi bayan ƙoƙarin ƙarfafa haɓaka sabbin fasahohin kuɗi kamar sarkar block da fintech.
* Ya kasance mai goyon bayan ciniki cikin 'yanci, inda ya kada kuri'ar amincewa da yarjejeniyar kasuwanci tsakanin Tarayyar Turai da sauran hukumomi kamar Canada, Koriya ta Kudu da Japan.
* Ya yi adawa da yunkurin kara kasafin kudin Tarayyar Turai yana mai imani cewa EU na bukatar nuna alhakin kasafin kudi maimakon ci gaba da neman karin kudade daga kasashe mambobin kungiyar.
* Ya yi adawa da yadda kungiyar Tarayyar Turai ke ci gaba da kutsawa a hankali, musamman ma ya nuna adawa da kokarin da Tarayyar Turai ke yi na ba da ikon kafa haraji.
* Ya yi yaƙin neman zaɓe a kan dalilai na jindadin dabbobi da yawa kamar yaƙi da safarar ɗan kwikwiyo kuma ya goyi bayan Dogs Trust UK da BirdLife Malta a cikin yaƙin neman zaɓe na farautar tsuntsaye masu ƙaura. 
* Ya kasance Jagoran Kungiyar Innovation na Majalisar Turai 2017-19.

## A Kudu maso Yamma & Gibraltar

Fox yayi ayyuka da dam a duk faɗin Kudu maso Yamma akan batutuwa masu yawa - daga noma da muhalli zuwa masana'antu da kasuwanci.

Ya goyi bayan masu sana'ar sarrafa cider na yankin a kan yunƙurin da Tarayyar Turai ke yi na sanya ƙarin haraji kan masu sana'ar. 

Hakazalika ya kuma goyi bayan mazauna Arewacin Somerset a kan tsare-tsaren da Hukumar Kula da Muhalli ta yi na matsar da barikin kula da teku  nisan mil mil zuwa cikin ƙasa don haifar da ramukan gishiri da laka tsakanin Clevedon da Kewstoke. Wannan da zai haifar da ambaliya da gangan na filayen noma.

Ya nuna adawa da shirin gina wata tashar  iska daga gabar tekun Jurassic a Dorset bisa hujjar cewa zai lalata masana'antar yawon bude ido na cikin gida. Daga karshe gwamnatin Burtaniya ta yi watsi da shawarar. Fox ya kasance daya daga cikin masu adawa kwarai da hakan. 

Ya yi yunƙurin kawo sauyi game da Dokokin Kamun Kifi na  tare da tallafawa ƙoƙarin taimakawa masana'antar sarrafa kifi a yankin. 

Bugu da kari Fox ya ziyarci Gibraltar akai-akai don ganawa da wakilan Gwamnati, 'yan kasuwa da jama'a. Ya kasance mai cikakken yarda ga haƙƙin Gibraltarians don ƙayyade makomarsu. 

## Hanyoyin haɗi na waje

* Yanar Gizo na Ashley Fox
* Yanar Gizo na Ashley Fox MEP 

## Manazarta